b'\n_START_ARTICLE_\nSanta Catarina (fort)\n_START_SECTION_\nHistorie\n_START_PARAGRAPH_\nI 1589 ble fortet sannsynligvis p\xc3\xa5begynt under ordre av guvern\xc3\xb8ren av Pernambuco for \xc3\xa5 legge under seg regionen og dermed grunnlegge kommandoen av Para\xc3\xadba. Fortet ble konstruert av leire og var ment \xc3\xa5 stoppe andre nasjoners invasjoner i regionen. Konstruksjonen ble ledet av tyskeren Cristov\xc3\xa3o Linz som hadde under seg 110 soldater fra det spanske kavaleriet fra Olinda, 700 indianere og 100 negere. Fortet ble kalt Cabedelo, et sammensatt geografisk uttrykk som best\xc3\xa5r av liten og endepunkt._NEWLINE_Franskmennene angrep i 1597 fortet med en fl\xc3\xa5te p\xc3\xa5 13 skip og 350 menn samt hjelp fra indianerne i regionen, men ble nedkjempet. Senere gikk fortet over til \xc3\xa5 kalle seg Santa Catarina som en hyllest til den portugisiske grevinnen Dona Catarina de Bragan\xc3\xa7a. Kapellet p\xc3\xa5 fortet var allerede dedikert til Sta Catarina de Alexandria._NEWLINE_Det f\xc3\xb8rste nederlandske invasjonsfors\xc3\xb8ket skjedde i 1631. 1300 mann fra 13 skip gikk i land. Etter 12 dager med mye kjemping klarte portugiserne \xc3\xa5 holde igjen nederlenderne som slo retrett etter \xc3\xa5 ha lidt et tap p\xc3\xa5 200 soldater og 150 s\xc3\xa5rede._NEWLINE_Det andre nederlandske fors\xc3\xb8ket skjedde den 25. februar 1634. De nederlandske styrkene kom med 24 skip og 1600 menn. Fortet svarte med tung beskytning med artilleriet og tvang nederlenderne tilbake til Recife den 28. februar. Den 4. desember kom nederlenderne for tredje gang med en skvadron p\xc3\xa5 29 skip med 2354 mann under kommandoen av kaptein Sigemundt von Schkoppe. Fortet klarte ikke \xc3\xa5 st\xc3\xa5 imot denne styrken og ga seg dermed. Kommand\xc3\xb8ren av fortet, Jo\xc3\xa3o de Matos Cardoso, forlot fortet med hele sitt innhold. Ved fortet ble det avholdt den f\xc3\xb8rste protestantiske gudstjenesten i Para\xc3\xadba rett etter overtakelsen av fortet. I 1637 ble fortet utbedret og utvidet etter ordre fra greven Johan Maurits van Nassau-Siegen og skiftet dermed navn til Margarida til \xc3\xa6re for hans s\xc3\xb8ster._NEWLINE_Det nederlandske styret av de nord\xc3\xb8stlige delene av Brasil falt i 1654 og fortet ble igjen tatt over av portugiserne som utf\xc3\xb8rte flere utbedringer p\xc3\xa5 dette._NEWLINE_I 1859 ble fortet bes\xc3\xb8kt av keiseren Dom Pedro II.'